Un certificat digital, emès per una autoritat de certificació i admès pel Consorci d'Administració Oberta de Catalunya per a la identificació davant les administracions públiques catalanes, us permet realitzar tràmits en línia amb plenes garanties jurídiques.
A més d'identificar-vos, podeu signar els documents electrònics amb la mateixa validesa legal que la signatura manuscrita.
A diferència d'altres mètodes d'identificació com el codi d'usuari i la contrasenya, amb un certificat digital podeu signar els documents electrònics amb validesa legal.
Per obtenir un certificat digital acceptat als serveis de tramitació corporatius de la Generalitat de Catalunya seguiu, el procediment que s'explica a l'espai web de l'entitat certificadora que l'emet.
Generalment, els certificats emesos per entitats certificadores públiques són gratuïts i els emesos per entitats certificadores privades tenen un cost econòmic.
Podeu consultar la relació dels principals certificats acceptats i els perfils d'acreditació amb els quals es poden fer servir, així com les adreces web on podeu obtenir-los, a l'apartat sobre certificats digitals d'aquest web.
Per tramitar en línia no s'admet la signatura amb ID digital autogenerat mitjançant el programari d'Adobe.
La signatura electrònica avançada és un mecanisme criptogràfic que garanteix al destinatari la procedència i la integritat del document enviat per l'emissor.
El xifrat de la informació assegura que aquesta no ha estat manipulada per tercers abans d'arribar al seu destinatari.
Amb l'ús de la signatura electrònica avançada es garanteix que les credencials utilitzades són legítimes i determinen la voluntat del signatari.
El certificat digital és l'únic mecanisme d'identificació permès per fer ús dels serveis de tramitació corporativa de la Generalitat de Catalunya que requereixen aquesta identificació.
L'ús de certificat és necessari per al lliurament de tots aquells formularis de sol·licitud que requereixen identificació i/o signatura electrònica.
Si els descarregueu prèvia identificació amb certificat digital, es mostraran les vostres dades d'identitat incorporades.
A més, si voleu accedir a l'espai " La meva carpeta ", que facilita el seguiment dels vostres tràmits i gestions de manera centralitzada, només ho podeu fer amb un certificat digital vàlid.
Es poden fer servir tots els certificats digitals d'aquelles entitats de certificació que estiguin classificades pel Consorci d'Administració Oberta de Catalunya com a vàlides per identificar els ciutadans i les empreses davant de les administracions públiques catalanes.
Cal tenir en compte que per a cada servei o tràmit pot quedar restringida la relació de certificats acceptats, depenent del que determinin els aspectes particulars de la seva política de seguretat i/o normativa.
Els certificats digitals no només acrediten la identitat del seu posseïdor, sinó que, en molts casos, determinen la vinculació a una entitat o col·lectiu i el seu grau de representació envers aquest.
Aquesta acreditació és determinada pel certificat digital que fa servir l'usuari i la informació que aquest incorpora.
Les opcions d'acreditació admeses són les següents:
L'idCAT és el certificat digital que emet el Consorci d'Administració Oberta de Catalunya i que la Generalitat de Catalunya posa a l'abast de la ciutadania.
Hi ha dues maneres d'obtenir-lo:
Sí, és un dels tipus de certificat per a persones físiques acceptats per poder fer ús dels serveis de tramitació en línia corporatius de la Generalitat de Catalunya.
Us recomanem que llegiu l'apartat Aspectes tècnics a tenir en compte si feu el tràmit amb DNI electrònic per evitar problemes al signar documents amb Adobe Reader X i XI.